Suvi (nimi)

Suvi on suomalainen naisen etunimi. Sen alkuperä on suomen kielen identtinen sana suvi, jolla on useita luontoon liittyviä merkityksiä, tosin nimeä Suvi taivutetaan eri tavoin kuin kesää tarkoittavaa sanaa suvi (esim. Suvin, ei Suven). Nimeksi sana on otettu merkityksessä kesä. Tämän johdosta nimeä Suvi on annettu erityisesti kesällä syntyneille tyttölapsille.

Sanaa suvi käytetään kesän synonyyminä etenkin länsimurteissa. Lisäksi suvi merkitsee länsimurteissa etelää ja itämurteissa suojasäätä. Suvi on yleisnimenä suomen kielen vanhinta sanastoa: sana on luultavasti esiintynyt jo uralilaisessa kantakielessä. Suvin rinnakkaismuoto on Suvikki.

Suvi sai vuonna 1950 nimipäivän kalenteriin. 1980-luvulla Suvi oli muotinimi. Vuoden 2019 loppuun mennessä Suomessa on Digi- ja väestötietoviraston tietojen mukaan ollut noin 14 290 Suvi-nimen saanutta naista.

Tunnettuja Suvi-nimisiä 
 Suvi Aalto, laulaja ja maskeeraaja
 Suvi Ahola, kirjailija, kirjallisuuskriitikko
 Suvi Ahonen, sairaanhoitaja ja Valta kuuluu kansalle -puolueen poliitikko
 Suvi-Päivikki Ala-Könni, laulaja
 Suvi Auvinen, teatteritaiteen maisteri, kansalaisaktivisti, feministi ja anarkisti
 Suvi Eliasson, aitajuoksija
 Suvi Ermilä, sarjakuvataiteilija
 Suvi Haimi, yritysjohtaja
 Suvi Hartlin, radio- ja televisiojuontaja
 Suvi Helin, kuulantyöntäjä
 Suvi Hurme, näyttelijä
 Suvi Hämäläinen, salibandyn pelaaja
 Suvi Isotalo, laulaja, laulunkirjoittaja ja pianisti
 Suvi Karjula, laulaja
 Suvi Tuuli Kataja, käsikirjoittaja, ohjaaja ja äänisuunnittelija
 Suvi Kokkonen, lentopalloilija
 Suvi Koponen, malli
 Suvi-Marja Korvenheimo, elokuvaohjaaja Anssi Mänttärin käyttämä salanimi
 Suvi Koskinen, moukarinheittäjä
 Suvi Kärkkäinen, jalkapalloilija
 Suvi Lindén, poliitikko
 Suvi Lukkarinen, Miss Suomi 1976
 Suvi Miettinen, kestävyysjuoksija
 Suvi Mikkonen, taekwondoin
 Suvi Minkkinen, ampumahiihtäjä
 Suvi Mäkeläinen, keskustalainen poliitikko
 Suvi Nissinen, taidoka
 Suvi Ollikainen, jääkiekkoilija
 Suvi Parrilla, performanssitaiteilija ja videovisualisti
 Suvi-Sini Peltola, näyttelijä
 Suvi Rihtniemi, poliitikko
 Suvi Ronkainen, Vaasan yliopiston rehtori
 Suvi Salmenniemi, Venäjän tutkija
 Suvi Salmimies, vapaaottelija ja laulaja
 Suvi Salomaa, näyttelijä, tanssija, ohjaaja ja koreografi
 Suvi Selvenius, juoksija
 Suvi Seppälä, jääkiekkoilija
 Suvi-Anne Siimes, poliitikko
 Suvi Teräsniska, iskelmälaulaja
 Suvi Tiilikainen (o.s. Miinala), Miss Suomi 2000
 Suvi Uski, sosiaalipsykologi ja sosiaalisen median tutkija
 Suvi Vacker, jääkiekkoilija ja maastopyöräilijä
 Suvi Vainio, musiikkituottaja ja sanoittaja
 Suvi Valli, runoilija
 Suvi Virtanen, lääkäri, elintarviketieteilijä ja tutkimusprofessori
 Suvi West, elokuvaohjaaja ja -käsikirjoittaja
 Suvi Åkerman, laulaja

Kuvitteellisia Suvia
 Suvi Aaltonen, Miia Nuutilan esittämä kulttuurisihteeri Maalaiskomedia-sarjassa
 Suvi Kettunen, Saija Hakolan esittämä sairaanhoitaja televisiosarjoissa Ihmeidentekijät ja Parhaat vuodet
 Suvi Kinos, Jukka Parkkisen kirjojen hahmo
 Suvi Kurkela, Kristiina Haltun roolihahmo televisiosarjassa Ou nou!
 Suvi Laakkonen, Elina Halttusen roolihahmo televisiosarjassa Rikas ja kunniallinen

Lähteet

Aiheesta muualla 

Etunimet